**Mt 19, 16-26**

„Odament hozzá valaki, és ezt kérdezte: Mester, mi **jót** tegyek, hogy örök életet nyerjek?” Ő pedig azt felelte neki: Miért kérdezel engem a **jóról?** Csak **egy van, aki jó.** Ha pedig be akarsz menni **az életre**, tartsd meg a parancsolatokat! Az megkérdezte: Melyeket? Jézus így felelt: Ezeket: „Ne ölj, ne paráználkodj, ne lopj, ne tanúskodj hamisan, tiszteld apádat és anyádat”, és „szeresd felebarátodat, mint magadat!”  Az ifjú erre ezt mondta: Ezt mind megtartottam, mi **fogyatkozás** van még bennem? Jézus így válaszolt neki: Ha **tökéletes akarsz lenni**, menj el, add el vagyonodat, oszd szét a szegényeknek, és kincsed lesz a mennyben; azután jöjj, és kövess engem! Amikor hallotta az ifjú ezt a beszédet, szomorúan távozott, mert nagy vagyona volt.” Jézus pedig ezt mondta tanítványainak: Bizony mondom nektek, hogy gazdag ember nehezen megy majd be a mennyek országába. **Ismét mondom nektek**: Könnyebb a tevének a tű fokán átmenni, mint a gazdagnak az Isten országába bejutni. Amikor meghallották ezt a tanítványok, nagyon megdöbbentek, és így szóltak: Akkor kicsoda üdvözülhet? Jézus rájuk tekintett, és ezt mondta nekik: Embereknek ez lehetetlen, de Istennek minden lehetséges.”

**Lk 18, 18-30**

Akkor egy **előkelő ember** megkérdezte tőle: Jó Mester, mit tegyek, hogy elnyerjem az örök életet? Jézus ezt válaszolta neki: Miért mondasz engem jónak? Senki sem jó az egy Istenen kívül. A **parancsolatokat** tudod: „Ne paráználkodj, ne ölj, ne lopj, ne tanúskodj hamisan, tiszteld apádat és anyádat!” Ő pedig így szólt: Mindezeket megtartottam ifjúságomtól fogva. Amikor Jézus ezt hallotta, így szólt hozzá: **Még egy fogyatkozásod van**: add el minden vagyonodat, oszd szét a szegényeknek, és kincsed lesz a mennyben, azután jöjj, és kövess engem! Az pedig, mikor ezt meghallotta, nagyon elszomorodott, **mert igen gazdag volt.**Jézus ezt látva, így szólt: Milyen nehezen mennek be a gazdagok az Isten országába! Könnyebb a tevének a tű fokán átmenni, mint a gazdagnak az Isten országába bejutni. Akik pedig ezt hallották, megkérdezték: Akkor ki üdvözülhet?Ő így felelt: Ami lehetetlen az embereknek, az Istennek lehetséges. Ekkor így szólt Péter: Íme, **mi otthagytunk mindent,** és követtünk téged. Ő pedig ezt mondta nekik: Bizony mondom nektek, hogy mindaz, aki **elhagyta házát vagy feleségét, testvéreit, szüleit vagy gyermekeit** az Isten országáért, az a sokszorosát kapja vissza már ebben a világban, a jövendő világban pedig az örök életet.

**Nazarénus evangélium (**1947-ben Qumránban megtalált „apokrif” irat - részlet)

"Azt mondta neki **egy másik gazdag**: Mester, mi jót tegyek, **hogy éljek**? Azt válaszolta neki: Ember, **tedd a törvényt és a prófétákat**. Ő így válaszolt: megtettem. Mondotta neki: menj, add el mindenedet, amid csak van, oszd szét a szegények között, és jöjj, kövess engem. A gazdag azonban **vakarni kezdte a fejét, és nem tetszett neki**. Ezt mondotta neki az Úr: Hogy mondhatod, hogy megtettem a törvényt és a prófétákat? Hiszen meg van írva A TÖRVÉNYBEN: SZERESD FELEBARÁTODAT, MINT TENMAGADAT: ÉS ÍME, SOK TESTVÉREDNEK, ÁBRAHÁM FIAINAK POR LEPI a ruháját, **éhen halnak, a te házad pedig teli van mindenféle jóval,** de sehogyan sem jut abból semmi. Azután megfordult, és így szólt tanítványához, Simonhoz, aki ott ült mellette: **Simon, Jóna fia,** könnyebb a tevének átmennie a tű fokán, mint a gazdagnak bejutnia a mennyek országába."

**Bizonyítvány**

**tárgy neve osztályzat**

magatartás

szorgalom

bibliaismeret

hittan

etika

közgazdaságtan

jogi ismeretek

retorika

protokoll

diplomácia

empátia-gyakorlat

testnevelés